TECHNINĖ SPECIFIKACIJA
Reikalavimai renginiui „Board of Governors of the European Schools“, vyksiančiam 2027 m. balandžio 13 – 15 d. konferencijų įrangai (100 dalyvių, U formos stalas):
1. Įgarsinimo sistema
1. Įgarsinimo sistema turi užtikrinti pranešėjų ir dalyvių pasisakymų, prezentacijos ir kitų garso šaltinių įgarsinimą salėje. 
1. Turi užtikrinti visas reikalingas komunikacijas tarp įgarsinimo sistemos ir kitų sistemų (diskusinių mikrofonų sistemos, sinchroninio vertimo sistemos, vaizdo sistemos, hibridinių renginių ir transliacijos sistemų).
2. Diskusinių mikrofonų sistema
1. Turi  būti numatyti diskusiniai mikrofonai (5 vnt.) prezidiumo stalui.
1. Įranga turi būti sudaryta iš diskusinių mikrofonų, įrengiamų santykiu 1 mikrofonas dviem dalyviams, viso – 50 mikrofonų.
1. Visi diskusiniai mikrofonai turi turėti mobiliųjų telefonų trikdžių slopinimo funkciją.
1. Visi diskusiniai mikrofonai turi atitikti ISO 22259:2019 standartą.
1. Tiekėjas turi užtikrinti kokybišką salės įgarsinimą, kai dalyviai kalba iš savo vietų prie stalo.
1. Diskusijų mikrofonai turi būti valdomi kompiuteriu iš techniko/operatoriaus darbo vietos. 
1. Valdymo programoje diskusijų mikrofonai turi būti išdėstyti taip kaip išdėstyti salėje su galimybe diskusijų mikrofonams priskirti dalyvių vardus.
1. Skirtingiems diskusijų mikrofonams turi būti galimybė suteikti skirtingas teises su skirtingais mikrofono darbo režimais.
1. Dalyviams turi būti galimybė registruotis į eilę kalbėti. 
1. Stalo viduryje turi būti įrengtos ne mažiau kaip 3-4 automatinės vaizdo kameros, kurios automatiškai atsisuka į kalbantįjį, kai paspaudžiamas diskusinio mikrofono mygtukas.
1. Papildomai turi būti įrengta viena salės bendro vaizdo kamera.
1. Vaizdo kamerų sistema turi būti valdoma iš diskusijų mikrofonų sistemos.


3. Sinchroninio vertimo sistema
1. Turi būti užtikrinta nuotolinė vertimo sistema, palaikanti ne mažiau kaip 7 vertimo kanalų (DE/EN/ES/FR/IT/NL) ir originalo kalbos (LT) transliavimą klausytojams.
1. Visi renginio dalyviai turi gauti belaidžius klausymo imtuvus su ausinėmis (100 - 110 vnt.), turinčius galimybę pasirinkti norimą vertimo kanalą ir reguliuoti garso lygį.
1. Turi būti originalo ir vertimo kalbų distribucija numatant organizatorių galimybę įsirašyti renginio garsą originalo ir bet kuria iš vertimo kalbų.
1.  Turi būti užtikrintas originalo ir vertimo kalbų perdavimas ir priėmimas į ir iš įgarsinimo sistemos.
1. Vertimo sistema turi būti integruota su diskusijų mikrofonų sistema ir užtikrinti vertimo kalbų transliaciją per diskusijų mikrofonų pultus.


4. Vaizdo sistema
1. Stalo viduryje turi būti įrengti 8–10 monitorių, ne mažesnių kaip 55 colių įstrižainės.
1. Salės šonuose turi būti įrengtas vienas arba du projekciniai ekranai su projektoriais arba LED ekranai, kurių plotis ne mažesnis kaip 400 cm, vaizdo formatas 16:9.
1. Pakabinamiems ekranams turi būti naudojami projektoriai, kurių šviesumas ne mažesnis kaip 10 000 Lm, raiška – ne mažesnė kaip Full HD (1920x1080).
1. LED ekranų atstumas tarp pikselių (Pitch) turi būti ne daugiau kaip 2.9 mm
1. Turi būti numatyta galimybė rodyti prezentacijas iš operatoriaus darbo vietos ir pranešėjo vietos.
1. Turi būti įrengtas pranešėjo monitorius skirtas prezentacijos. Įrengiant pranešėjo monitorių prie prezidiumo stalo, jo dydis turi būti ne mažiau kaip 13 colių, įrengiant pranešėjo monitorių priešais tribūną monitoriaus dydis turi būti ne mažiau kaip 46 coliai. 
1. Vaizdo valdymui ir komutavimui turi būti numatyta įranga užtikrinanti prezentacijos, filmuojamo vaizdo ir laikmačio rodymą ekranuose ir monitoriuose. Turi būti užtikrintas sklandus be mirgėjimo ir juodo fono vaizdų perjungimas tarp skirtingų vaizdo šaltinių. 
1. Pranešėjas turi turėti galimybę valdyti savo pranešimus nuotolinio valdymo pulteliu, kurio veikimo atstumas ne mažesnis kaip 40 m.
1. Turi būti įrengta įrašymo įranga skirta įrašymui filmuojamo vaizdo kartu su prezentacijos vaizdu, originalo kalba, visomis vertimo kalbomis, anglų kalba, lietuvių kalba, kurios naudojamos renginio metu.

5. Kompiuteriai prezentacijoms ir kitos vaizdo medžiagos rodymui
1. Pranešimams rodyti turi būti numatyti kompiuteriai, atitinkantys šiuos minimalius parametrus:
0. Procesorius: neprastesnis nei Intel i5 arba lygiavertis.
0. Operatyvioji atmintis: ne mažiau kaip 16 GB RAM.
0. Vaizdo išvestys: ne mažiau kaip 2 su galimybe vienu metu rodyti du skirtingus vaizdus.
0. Turi būti palaikoma 1920x1080 vaizdo išvesčių raiška.
0. Operacinė sistema: Windows 10/11 arba lygiavertė.

6. Hibridinių renginių integracija
1. Įranga turi būti pritaikyta hibridiniams renginiams, naudojant Interactio ar kitą lygiavertę platformą.
1. Turi būti užtikrinta galimybė perduoti filmuojamą ir prezentacijos vaizdą bei garsą su visomis renginio metu naudojamomis sinchroninio vertimo kalbomis nuotoliniams dalyviams.
1. Turi būti užtikrinta galimybė priimti nutolusių dalyvių vaizdą su prezentacijos vaizdu bei garsą iš nuotolinių dalyvių ir transliuoti jį salėje bei vertėjams, įskaitant diskusinių mikrofonų sistemą ir salės garso sistemą.
1. Įranga turi užtikrinti stabilų garso ir vaizdo ryšį hibridinio renginio metu.
1. Turi užtikrinti visas reikalingas komunikacijas tarp hibridinių renginių sistemos ir kitų sistemų (diskusinių mikrofonų sistemos, sinchroninio vertimo sistemos, vaizdo sistemosf).

7. Elektros instaliacija
1. Pagal dalyvių kiekį prie stalų turi būti įrengti elektros lizdai nešiojamiesiems kompiuteriams ir kitai įrangai.
1. Visi elektros ir signaliniai laidai turi būti paslėpti taip, kad netrukdytų dalyvių judėjimui ir atitiktų saugos reikalavimus.
8. Techninis personalas
1. Paslaugos teikėjas privalo užtikrinti reikalingą personalo kiekį ir kvalifikaciją paslaugoms teikti.
1. Renginiui skirtose patalpose dieną prieš renginį (2027 m. balandžio 12 d.) įdiegia visą renginiui reikalingą techninę įrangą, paruošia naudojimui, aptarnauja pasiruošimo renginiui ir renginio metu.
1. Technikai, dirbantys renginyje, turi turėti ne mažiau kaip 3 metų patirtį dirbant su tokio tipo konferencijų, sinchroninio vertimo įranga, diskusinėmis sistemomis, vaizdo pultais, hibridinių renginių integracija.
1. Technikai, dirbantys renginyje, turi gebėti bendrauti lietuvių ir anglų kalbomis.
1. Techninis personalas turi užtikrinti įrangos sklandų darbą ir operatyvų reagavimą į galimus sutrikimus viso renginio metu.

